যোৱা ৬ মাৰ্চত ৰাজ্যত অনুষ্ঠিত হোৱা পৌৰ নিৰ্বাচনৰ ফলাফল আজি ঘোষণা কৰা হয়। শিৱসাগৰ জিলাৰ পাঁচখন পৌৰসভা আটাইকেইখন বিজেপিয়ে দখল কৰিবলৈ সক্ষম হয়।
শিৱসাগৰ নগৰৰ পৌৰসভাৰ ১৪ টা ৱাৰ্ডৰ ভিতৰত ১২ টা ৱাৰ্ডত বিজেপি প্ৰাৰ্থী জয়ী হয়। ১ আৰু ২ নং ৱাৰ্ড ৰাইজৰ দলে লাভ কৰাৰ বিপৰীতে ৩, ৪, ৫, ৬, ৭, ৮, ৯, ১০, ১১, ১২, ১৩, ১৪ নং ৱাৰ্ডত বিজেপি প্ৰাৰ্থী জয়ী হয়।
কংগ্ৰেছ দলে শিৱসাগৰ পৌৰসভাত এটা ৱাৰ্ডতো জয় লাভ কৰিবলৈ সক্ষম ন'হল।
ডিমৌত মুঠ ১০ টা ৱাৰ্ডৰ ৮ টা ৱাৰ্ডতে বিজেপি জয়ী হোৱাৰ বিপৰীতে অগপই দুটা ৱাৰ্ডত জয়ী হয়।
ডিমৌ পৌৰ সভা নিৰ্বাচনত কংগ্ৰেছে এখনো আসন লাভ কৰিবলৈ সক্ষম নহল।
ইপিনে আমগুৰিত যুৱ কংগ্ৰেছী অংকিতা দত্তৰ নেতৃত্বত পৌৰ নিৰ্বাচনত অৱতীৰ্ণ হোৱা কংগ্ৰেছ দলে ৪ টা ৱাৰ্ড দখল কৰাৰ বিপৰীতে বিজেপিয়ে ৩ টা, অগপই ২ টা আৰু ১ টা ৱাৰ্ডত নিৰ্দলীয় প্ৰাৰ্থী জয়ী হয়।
আনহাতে নাজিৰা পৌৰসভাত ১০ টা ৱাৰ্ডৰ ভিতৰত ১০ টাতে বিজেপি জয়ী হয়। কংগ্ৰেছৰ ঘাটি হিচাপে চিহ্নিত নাজিৰা সমষ্টিৰ অন্তৰ্গত নাজিৰা পৌৰসভাত কংগ্ৰেছে এটা ৱাৰ্ডটো জয় লাভ কৰিবলৈ সক্ষম নহল।
তদুপৰি শিমলুগুৰি পৌৰসভাৰ মুঠ ১০ টা ৱাৰ্ডৰ ভিতৰত ৯ টা ৱাৰ্ডতে বিজেপি জয়ী হয়। মাত্ৰ এটা ৱাৰ্ড কংগ্ৰেছ দলে লাভ কৰিবলৈ সক্ষম হয়।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
